Coba ceritain soal Pilihan raya kecil Kajang 2014 dalam bahasa melayu

Pilihan raya kecil Kajang 2014 diadakan bagi mengisi kekosongan kerusi N25 Kajang DUN Selangor pada 23 Mac 2014 dan diikuti dengan hari penamaan calon pada 11 Mac 2014. Kerusi DUN Kajang menjadi kosong disebabkan ADUNnya, Lee Chin Cheh meletakkan jawatan pada 27 Januari 2014. Lee merupakan ADUN daripada PKR, sebuah parti komponen dalam Pakatan Rakyat. Beliau memenangi dengan jumlah majoriti sebanyak 6,824 undian, menewaskan lima calon lain semasa PRU-13..

Ketua pembangkang, Anwar Ibrahim telah disahkan bertanding mewakili calon daripada parti komponen Pakatan Rakyat pada pilihan raya kecil ini. Walau bagaimanapun, setelah beliau dikenakan hukuman oleh Mahkamah Rayuan di atas kesalahan meliwat, pencalonan itu terpaksa diberikan kepada isterinya, Wan Azizah Wan Ismail. Sementara itu, Barisan Nasional telah menamakan calon daripada naib presiden MCA, Chew Mei Fun. Sebelum ini, beliau pernah menjadi ahli parlimen bagi kawasan Petaling Jaya Utara.